Elyas Omar

Tan Sri Datuk Seri Utama (Dr.) Haji  Elyas bin Omar (16 November 1936 – 15 Mei 2018) merupakan Pesuruhjaya Sukan Malaysia yang dilantik oleh Menteri Belia dan Sukan, Dato' Azalina Othman Said pada 5 Januari 2005 Beliau juga merupakan Datuk Bandar Kuala Lumpur Ke - 3.

Kehidupan Awal

Elyas berkahwin dengan Fawziah Abdul Hamid , dikurniakan tiga anak dan Dayang Normala Awang Tambi serta dikurniakan lima orang anak . Beliau bercerai dengan Fawziah Abdul Hamid pada tahun 2000.

Sejarah kepimpinan
Elyas Omar pernah menjadi Presiden Persatuan Badminton Malaysia dengan rekod kejayaannya ialah membantu negara menjulang Piala Thomas pada 1992 dan dalam sukan bola sepak memimpin Pasukan bola sepak Kuala Lumpur muncul juara Piala Malaysia tiga kali berturut-turut dari 1987-1989.

Dalam tahun 2008, Elyas Omar telah menjadi Pengerusi The BrandLaureate, organisasi yang memupuk kesedaran tentang penjenamaan.

Meninggal dunia
Beliau meninggal dunia pada 15 Mei 2018 jam 7:15 malam pada usia 81 tahun ketika menerima rawatan di Institut Jantung Negara (IJN). Jenazah beliau dikebumikan pada 16 Mei di Tanah Perkuburan Islam Jalan Ampang pada jam 11:35 pagi, seramai 300 orang yang terdiri daripada ahli keluarga dan sahabat handai yang hadir memberikan penghormatan terakhir kepada Allahyarham termasuk Mufti Wilayah Persekutuan, Datuk Dr Zulkifli Mohamad Al-Bakri.

Tempat yang dinamakan sebagai penghormatan

Pada 10 Disember 2015, Dewan Bandaraya Kuala Lumpur telah menamakan Auditorium milik Dewan Bandaraya Kuala Lumpur sebagai Auditorium Elyas Omar. Dimana perasmian Auditorium Elyas Omar , Telah dirasmikan oleh Elyas Omar. 

Dewan Bandaraya Kuala Lumpur telah memilih nama elyas omar bagi menghormati beliau sebagai Mantan Datuk Bandar Kuala Lumpur ke 3. Serta menghormati jasa dan sumbangan besar beliau kepada pembangunan dan usaha mencantikkan Kuala Lumpur. Beliau telah memperkenalkan kemudahan pengangkutan seperti Light Rapid Transit (LRT) yang menggunakan elevated guideways bagi mengurangkan kesesakan jalan raya. Di samping itu, mengadakan Sistem Pengangkutan Awam Bersepadu yang melibatkan penggabungan syarikat-syarikat bas dan menyatupadukannya dengan teksi, monorel, laluan pejalan kaki dan menyusun semula laluan-laluan bagi kemudahan perjalanan awam.

Pengindahan Bandaraya Kuala Lumpur turut dilakukan dengan pembinaan Taman Orkid, Taman Burung, Taman Rama-rama, Taman Rusa, Taman Bandar Tun Razak dan Taman Tasik Permaisuri. Beliau turut merancang pembangunan bandar secara penswastaan seperti Bandar Baru Wangsa Maju dan pembangunan secara usahasama Dewan Bandaraya Kuala Lumpur dengan pemaju dan pemilik tanah bagi membangunkan kawasan setinggan di Kuala Lumpur. Di samping itu juga, beliau turut terlibat dalam perancangan pembangunan Bukit Jalil untuk dijadikan kompleks perkampungan sukan yang disekalikan dengan Taman Teknologi .

Pencetus Utama Idea Pembinaan Putrajaya
Elyas omar merupakan Pencetus utama idea pembinaan Putrajaya . Dimana semasa pemerintahan YABhg Tun Dr Mahathir Mohamad, Elyas Omar telah mencetuskan idea untuk pembinaan pusat pentadbiran kerajaan yang mana keseluruhan bangunan adalah untuk pejabat kerajaan.

Dimana awalnya YABhg Tun Dr Mahathir Mohamad bercadang untuk membina pusat pentadbiran Kerajaan di Janda Baik, Pahang . Berikutan laporan ekologi tanah untuk tanah berikut Kurang sesuai . Oleh itu , YABhg Tun Dr Mahathir Mohamad  memilih kawasan antara Kuala Lumpur dan Lapangan Terbang Antarabangsa Kuala Lumpur (KLIA), bagi pembinaan pusat pentadbiran kerajaan berikut .

Darjah Kebesaran

 50px Panglima Setia Mahkota (PSM) – Tan Sri (1990)
 50px  Johan Setia Mahkota (JSM) (1976)
 50px Kesatria Mangku Negara  (KMN) (1969) .

 50px Seri Utama Mahkota Wilayah (SUMW) – Datuk Seri Utama (2016)
 50px Seri Mahkota Wilayah (SMW) – Datuk Seri (2008)

 50px Darjah Sri Indera Mahkota Pahang (SIMP) – Dato' Indera (1988) .

 50px Darjah Yang Mulia Pangkuan Negeri (DMPN) – Dato' (1985) .

 50px Darjah Kebesaran Dato' Sultan Salahuddin Abdul Aziz Shah (DSSA) – Dato' (1989) .

Rujukan

Pautan luar
 Tan Sri Dato' Elyas Omar - Malaysian Government Archive 

Kategori:Kelahiran 1936
Kategori:Datuk Bandar Kuala Lumpur
Kategori:Kematian 2018
Kategori:Muslim Malaysia
Kategori:Orang dari Pulau Pinang
Kategori:Orang Malaysia berketurunan Melayu
Kategori:Kematian akibat serangan jantung
Kategori:Penerima Darjah Seri Utama Mahkota Wilayah
Kategori:Penerima Darjah Sri Indera Mahkota Pahang
Kategori:Alumni Universiti Malaya